Knocked Out Loaded

***Knocked Out Loaded*** er det 24. studioalbumet til Bob Dylan og kom ut på Columbia Records den 14. juli 1986.

Albumet fekk dårleg kritikk då det kom ut og vert framleis av somme kritikarar rekna som eit av dei dårlegare albuma til Dylan. Den 11 minuttar lange, episke «Brownsville Girl», skriven i lag med Sam Shepard, har likevel vorte omtalt som ein av dei beste songane hans av enkelte kritikarar.

Albumet selde dårleg og nådde 53. plassen i USA, 35. plassen i Storbritannia og niandeplassen i Noreg.

## Komposisjon
Albumet inneheld tre coverversjonar, tre samarbeid med andre låtskrivarar og to songar av Dylan sjølv. Det meste av albumet vart innspelt våren 1986, men innspelinga eller miksinga av eit av spora, «Got My Mind Made Up», skjedde i juni. Fleire av songane på albumet var baserte på innspelinga frå 1984 og 1985.

## Plateomslag

Plateomslaget er ei omarbeiding av framsida av Spicy Adventure Stories-utgåva frå januar 1939.

## Mottaking
Albumet fekk stort sett negativ kritikk og berre ein nyskriven versjon av eit unytta opptak («New Danville Girl», omdøypt «Brownsville Girl») frå *[[Empire Burlesque]]*-innspelingane fekk positiv omtale. Robert Christgau kalla songen «ein av dei flottaste og mest latterlege av Dylan sine store, latterleg episke songar.»

«*Knocked Out Loaded* er til sjuande og sist deprimerande», skreiv Anthony DeCurtis i meldinga si for *[[Rolling Stone]]*, «fordi den slurvete karakteren av eit lappverk indikerer at Dylan ikkje gav ut dette albumet fordi han hadde noko særskild å sei, men fordi han skulle få godt betalt på turneen hans i 1986. Enno verre er det at det indikerer at Dylan totalt manglar ei kunstnarisk retning.» I Howard Sounes-boka *Down The Highway: The Life Of Bob Dylan* vert et skrive at Dylan skal ha sagt «om platene mine berre sel ei viss mengd likevel, kvifor skal eg då bruke lang tid på å setje dei saman?»

Dylan har spelt eit par songar får albumet på konsertane sine: «Driftin' Too Far From Shore», med 14 konsertar (alle utanom ein i 1988), er den mest framførte. Fire songar er aldri spelte på scenen.

I nyare år har albumet fått ein kultstatus blant Dylanfans som meiner albumet er hans minst forståtte verk, men kritikarane er framleis stort sett negative og *[[Rolling Stone]]* kalla det nyleg «den absolutte botnen i karrieren til Dylan».

Albumet vart nymastra og gjeve ut på ny i 2013 som ein del av plateboksen *The Complete Albums Collection, Vol. One*.

## Innhald

## Medverkande
* Bob Dylan&nbsp;– gitar, munnspel, klaverinstrument, vokal, produsent

### Andre medverkande
* Mike Berment&nbsp;– steeltrommer
* Peggie Blu&nbsp;– korvokalist
* Majason Bracey&nbsp;– korvokal
* Clem Burke&nbsp;– trommer
* T Bone Burnett&nbsp;– gitar
* Mike Campbell&nbsp;– gitar
* Carolyn Dennis&nbsp;– korvokal
* Steve Douglas&nbsp;– saksofon
* Howie Epstein&nbsp;– bassgitar
* Anton Fig&nbsp;– trommer
* Lara Firestone&nbsp;– korvokal
* Milton Gabriel&nbsp;– steeltrommer
* Keysha Gwin&nbsp;– korvokal
* Don Heffington&nbsp;– trommer
* Muffy Hendrix&nbsp;– korvokal
* April Hendrix-Haberlan&nbsp;– korvokal
* Ira Ingber&nbsp;– gitar
* James Jamerson jr.&nbsp;– bassgitar
* Dewey B. Jones II&nbsp;– korvokal
* Phil Jones&nbsp;– conga
* Al Kooper&nbsp;– klaverinstrument
* Stan Lynch&nbsp;– trommer
* Steve Madaio&nbsp;– trompet
* Queen Esther Marrow&nbsp;– korvokal
* Larry Mayhand&nbsp;– korvokal
* John McKenzie&nbsp;– bassgitar
* Vince Melamed&nbsp;– klaverinstrument
* Larry Meyers&nbsp;– mandolin
* Angel Newell&nbsp;– korvokal
* Herbert Newell&nbsp;– korvokal
* John Paris&nbsp;– bassgitar
* Bryan Parris&nbsp;– steeltrommer
* Al Perkins&nbsp;– steelgitar
* Tom Petty&nbsp;– gitar
* Crystal Pounds&nbsp;– korvokal
* Raymond Lee Pounds&nbsp;– trommer
* Madelyn Quebec&nbsp;– korvokal
* Vito San Filippo&nbsp;– bassgitar
* Carl Sealove&nbsp;– bassgitar
* Patrick Seymour&nbsp;– klaverinstrument
* Jack Sherman&nbsp;– gitar
* Daina Smith&nbsp;– korvokal
* Maia Smith&nbsp;– vokal
* Medena Smith&nbsp;– korvokal
* Dave Stewart&nbsp;– gitar
* Benmont Tench&nbsp;– klaverinstrument
* Annette May Thomas&nbsp;– korvokal
* Damien Turnbough&nbsp;– korvokal
* Ronnie Wood&nbsp;– gitar
* Chyna Wright&nbsp;– korvokal
* Elesecia Wright&nbsp;– korvokal
* Tiffany Wright&nbsp;– korvokal

### Produksjon
* Britt Bacon&nbsp;– lydteknikar
* Judy Feltus&nbsp;– lydteknikar
* Greg Fulginiti&nbsp;– mastering
* Don Smith&nbsp;– lydteknikar
* George Tutko&nbsp;– lydteknikar

## Kjelder

**Denne artikkelen bygger på «[[:en:Knocked Out Loaded|Knocked Out Loaded]]» frå ,  den 3. oktober 2010.* 
*** oppgav desse kjeldene:*